Na temelju članaka 29. i 30. Pravilnika o financiranju programa i projekata udruga koji su od interesa za Virovitičko-podravsku županiju, a sukladno članku 29. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15) i Odluci o načinu raspodjele raspoloživih sredstava iz Proračuna Virovitičko-podravske županije za 2019. godinu namijenjenih financiranju projekata i programa udruga koji su od interesa za Virovitičko-podravsku županiju, Klasa: 230-01/19-01/01, Urbroj: 2189/1-05/01-19-1 od 27. siječnja 2019. godine pročelnik Upravnog odjela za gospodarstvo, poljoprivredu i europske fondove donosi

**O D L U K U**

**o dodjeli financijskih sredstava programima i projektima Dobrovoljnih vatrogasnih društava koji su od interesa za**

**Virovitičko-podravsku županiju u 2019. godini**

**Članak 1.**

Ovom se Odlukom određuju iznosi sredstava financijske potpore udrugama koje su prijavile projekte na Javni natječaj za financiranje programa i projekata udruga koji su od općeg interesa za Virovitičko-podravsku županiju u 2019. godini.

**Članak 2.**

U 2019. godini će se u okviru ovog Natječaja iz Proračuna Virovitičko-podravske županije financirati provedba programa i projekata udruga kako slijedi:

|  |  |  |
| --- | --- | --- |
| **UDRUGA** | **NAZIV PROJEKTA** | **IZNOS POTPORE** |
| **DVD KLADARE** | Županijsko natjecanje | 4.000,00 kn |
| **DVD SUHOPOLJE** | Županijsko natjecanje | 4.000,00 kn |
| **DVD BAKIĆ** | 90.obljetnica | 4.500,00 kn |
| **DVD ČAČINCI** | 90.obljetnica DVD-a | 4.500,00 kn |
| **DVD GRABROVNICA** | Općinsko natjecanje | 3.000,00 kn |
| **DVD GRADINA** | Općinsko natjecanje | 3.000,00 kn |
| **DVD OKRUGLJAČA** | 70. obljetnica DVD-a | 3.000,00 kn |
| **DVD TURNAŠICA** | Kup za Štefinu | 3.000,00 kn |
| **DVD VUKOSAVLJEVICA** | Kamp Fažana | 3.500,00 kn |
| **DVD OTROVANEC** | Kamp Fažana | 1.500,00 kn |
| **DVD STARI GRADAC** | Opremanje DVD-a | 1.500,00 kn |
| **DVD STAROGRADAČKI MAROF** | Opremanje DVD-a | 1.500,00 kn |
| **DVD NOVA BUKOVICA** | Opremanje DVD-a |  1.500,00 kn |
| **DVD ZDENCI** | Opremanje DVD-a | 1.500,00 kn |

**Članak 3.**

Upravni odjel za gospodarstvo, poljoprivredu i europske fondove će u roku 8 dana od donošenja odluke o dodjeli financijskih sredstava obavijestiti organizacije civilnog društva čiji projekti ili programi nisu prihvaćeni za financiranje.

**Članak 4.**

Organizacijama civilnog društva kojima nisu odobrena sredstva može se na njihov zahtjev u roku od 8 dana od primitka pisane obavijesti o rezultatima natječaja omogućiti uvid u ocjenu njihovog programa ili projekta uz pravo Virovitičko-podravske županije da zaštiti tajnost podataka o osobama koje su ocjenjivale program ili projekt.

**Članak 5.**

Organizacije civilnog društva imaju pravo na prigovor u roku 8 dana od dana primitka pisane obavijesti, a odluku o prigovoru donosi župan Virovitičko-podravske županije u roku 8 dana od dana primitka prigovora. Prigovor ne odgađa izvršenje odluke i daljnju provedbu natječajnog postupka.

**Članak 6.**

Prigovor se može podnijeti isključivo na natječajni postupak te eventualno bodovanje nekog kriterija s 0 bodova, ukoliko organizacija civilnog društva smatra da je u prijavi dostavila dovoljno argumenata za drugačije bodovanje. Prigovor se ne može podnijeti na odluku o neodobravanju sredstava ili visini dodijeljenih sredstava.

**Članak 7.**

Ova Odluka stupa na snagu danom donošenja, a bit će objavljena na mrežnim stranicama Virovitičko-podravske županije.

**KLASA: 230-02/19-01/01**

**URBROJ: 2189/1-03/04-19-20**

**Virovitica, 14. svibnja 2019. godine**

**PROČELNIK**

**Bojan Mijok, mag.oec., v.r.**